laion/Wikipedia-Exotic huggingface dataset:
עונת 2004/2005 בליגה הלאומית

עונת 2004/2005 בליגה הלאומית הייתה העונה השישית של הליגה הלאומית כליגה השנייה בחשיבותה בכדורגל בישראל. הליגה החלה ב-20 באוגוסט 2004 והסתיימה ב-27 במאי 2005. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות. העונה הסתיימה בניצחון של הפועל כפר סבא שעלתה לעונת 2005/2006 לליגת העל לצד מכבי נתניה. מכבי אחי נצרת והפועל צפרירים ירדו לליגה השלישית. אורן נסים ממכבי נתניה היה מלך השערים של העונה עם 15 כיבושים. תוך הורדת נקודה תוך הורדת שתי נקודות טבלת התחרות נתוני העונה
עונת 2005/2006 בליגה הלאומית

עונת 2005/2006 בליגה הלאומית הייתה העונה השביעית של הליגה הלאומית כליגה השנייה בחשיבותה בכדורגל בישראל. הליגה החלה ב-26 באוגוסט 2005 והסתיימה ב-13 במאי 2006. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות. העונה הסתיימה בניצחון של מכבי הרצליה שעלתה לעונת 2006/2007 לליגת העל לצד הכח רמת גן. הפועל עירוני ראשון לציון ומכבי באר שבע ירדו לליגה השלישית. אסי טובי מהפועל ירושלים היה מלך השערים של העונה עם 16 כיבושים. תוך הורדת שתי נקודות תוך הורדת נקודה טבלת התחרות נתוני העונה סיכום הליגה הלאומית - שיקום הצפון, משימה לאומית, באתר וואלה
עונת 2006/2007 בליגה הלאומית

עונת 2006/2007 בליגה הלאומית הייתה העונה השמינית של הליגה הלאומית כליגה השנייה בחשיבותה בכדורגל בישראל. הליגה החלה ב-25 באוגוסט 2006 והסתיימה ב-26 במאי 2007. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות. העונה הסתיימה בניצחון של עירוני קריית שמונה שעלתה לעונת 2007/2008 לליגת העל לצד בני סכנין. הפועל אשקלון, שהשתתפה בגמר גביע המדינה 2006/2007, והפועל ירושלים ירדו לליגה השלישית. אוהד קדוסי מבני סכנין זכה בתואר מלך השערים של הליגה עם 22 כיבושים. תוך הורדת נקודה טבלת התחרות נתוני העונה
N

N (אן) היא האות הארבע עשרה באלפבית הלטיני. מקורה של האות באות היוונית נו (Ν ν), שמקורה באות הפיניקית "נ" אשר ייצגה את הצליל "נ" ואת המילה "נחש". באלפבית פונטי מיוצגת האות על ידי המילה "נובמבר" (November). בקוד ASCII מיוצגת האות על ידי 78 (N) ו-110 (n). בקוד מורס האות מיוצגת על ידי נקודה וקו: - · ובכתב ברייל: בביוכימיה, האות N מייצגת את החומצה אספרגין. בכימיה, האות N מייצגת את היסוד חנקן. בלוחות שנה, האות N מייצגת את חודש נובמבר. בכימיה, האות n מסמלת את מספר היחידות מול. בשחמט, האות N מסמלת את הפרש. בתיבת ההילוכים הנמצאת בכלי רכב, האות N מסמלת את ההילוך הנייטרלי. בלוחיות רישוי, האות N מסמלת את המדינה נורווגיה. במתמטיקה: הסימן N {\displaystyle \mathbb {N} } מייצג את קבוצת המספרים הטבעיים, ו-n מייצג לרוב מספר טבעי, ובפרט ממד. האות n מסמלת את מיקומו של איבר כלשהו (איבר מספר n) בסדרה מתמטית. במכניקה הניוטונית, האות N מייצגת את יחידת המידה לכוח – ניוטון. בדינמיקה, האות N מייצגת את הכוח הנורמלי. האות n מייצגת את הקידומת ננו, שמשמעה 10-9. בפיזיקת חלקיקים, n מסמל נייטרון ו-N מסמל נוקליאון. במפות, האות N מסמלת את כיוון הצפון. מדיה וקבצים בנושא N בוויקישיתוף N, באתר אנציקלופדיה בריטניקה (באנגלית)
עוז פרץ

עוז פרץ (נולד ב-19 באפריל 1994) הוא כדורגלן ישראלי המשחק בעמדת החלוץ בהפועל פתח תקווה. פרץ התחיל לשחק כדורגל בקבוצות הילדים של הפועל באר שבע, ובגיל 15 עבר לגור בראש העין והצטרף למחלקת הנוער של מכבי פתח תקווה. ב-9 בנובמבר 2012 ערך את הופעת הבכורה שלו במדי הקבוצה הבוגרת של המועדון בליגה הלאומית, בניצחון 1–0 על הפועל רעננה. ב-11 בינואר 2014 ערך את הופעת הבכורה שלו בליגת העל, כשנכנס כמחליף בניצחון 3–1 על הפועל עכו ב-3 במאי 2014 הבקיע את שער הבכורה שלו בקריירה, בניצחון 5–0 על מ.ס. אשדוד. בעונת 2014/2015 צורך באופן רשמי לסגל הקבוצה הבוגרת, וכבש ארבעה שערים ב-27 הופעות ליגה כאשר הקבוצה סיימה את העונה בפלייאוף העליון. בעונת 2015/2016 התערער מעמדו של פרץ במכבי פתח תקווה, והוא כבש שער אחד בתשע הופעות ליגה, וב-31 בינואר 2016 הושאל להפועל עכו, במדיה ערך עד תום העונה 11 הופעות וכבש שער אחד. בעונה זו גם ערך שלוש הופעות במדי הנבחרת הצעירה של ישראל. בתחילת עונת ב2016/2017 שב למכבי פתח תקווה, אך לא מצא את מקומו בהרכב הקבוצה. בינואר 2017 חתם בהפועל רמת גן מהליגה הלאומית, במדיה שיחק שנה, וב-31 בינואר 2018 חתם בהפועל כפר סבא. ב-26 ביולי 2018 חתם בהפועל חדרה, העולה החדשה לליגת העל. ב-31 בינואר 2019 חתם עד לסיום העונה בהפועל אשקלון. ב-19 ביולי 2019 חתם לעונה אחת בהפועל פתח תקווה. ב-30 ביוני 2020 שוחרר מהקבוצה. ב-17 בספטמבר 2020 חתם במ.ס. כפר קאסם. ב-4 ביולי 2021 חתם בהפועל ניר רמת השרון. ב-7 בינואר 2022 חזר להפועל פתח תקווה וחתם בשורותיה עד סיום העונה. בסיום עונת 2022/2023 העפיל עם הקבוצה לליגת העל.ב-6 באוקטובר חתם בהפועל אום אל פאחם.ב-8 בספטמבר 2024 חזר להפועל פתח תקווה. מדיה וקבצים בנושא עוז פרץ בוויקישיתוף עוז פרץ, באתר ההתאחדות לכדורגל בישראל עוז פרץ, באתר Transfermarkt עוז פרץ, באתר Soccerway עוז פרץ, באתר FootballDatabase.eu תומר לוי, ‏עוז פרץ חתם רשמית עד תום העונה בהפועל עכו, באתר ערוץ הספורט, 31 בינואר 2016 מיכאל וייסרמן, יובל טיטלמן, רן יצחק, עוז פרץ וניסן דנון חתמו בהפועל כפר סבא, באתר דאבל פס, 31 בינואר 2018 עמית קרקו, ‏חדרה השיגה ערבויות, אך לא העבירה חוזים בבקרה, באתר ONE‏, 26 ביולי 2018 עוז פרץ חתם בהפועל פתח תקוה, והתנצל על סרטון החגיגה מחדר ההלבשה, באתר וואלה, 19 ביולי 2019 הפועל פתח תקוה שחררה שבעה שחקנים לפני משחק הסיום של הפלייאוף התחתון, באתר וואלה, 30 ביוני 2020 אחרי חצי עונה ברמה"ש עוז פרץ חזר להפועל פ"ת, באתר ynet, 7 בינואר 2022 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
פטריק דופלה

פטריק דופלה (27 באוקטובר 1990 - 22 במרץ 2011) היה כדורגלן ליברי שקבוצתו האחרונה הייתה הפועל כפר סבא. דופלה התחיל את הקריירה שלו בקבוצות מקומיות בליבריה. בתחילת עונת 2009/2010 הושאל להפועל כפר סבא. באותה עונה הצטיין במדי קבוצתו עם 8 שערים ב-32 משחקי ליגה. בקיץ 2010 בחרה כפר סבא לממש את האופציה עליו והוא חתם במועדון. למרות מותו באותה עונה היה מלך שערי הקבוצה עם 9 שערים. ב-5 בספטמבר 2010 ערך את הופעת הבכורה שלו בנבחרת ליבריה בתיקו 1-1 נגד זימבבואה. ב-22 במרץ 2011 נמצא בחדרו בבית המלון ללא רוח חיים בזמן ששהה עם נבחרתו. פטריק דופלה, באתר National Football Teams פטריק דופלה, באתר FootballDatabase.eu נבו זעירא ואבי סרנה, ‏טרגדיה: פטריק דופלה מכפ"ס נמצא מת בליבריה, באתר ONE‏, 22 במרץ 2011 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מפלגת העם השמרנית (אסטוניה)

מפלגת העם השמרנית אסטוניה (באסטונית: Eesti Konservatiivne Rahvaerakond) היא מפלגה לאומנית ימנית קיצונית באסטוניה. היא נוסדה בשנת 2012. עד 2015 החזיקה בשבעה מושבים מתוך 101 בפרלמנט (ה-"Riigikogu"). בבחירות שנערכו בשנת 2019 מספר מושבים שלה גדל ל-19. אחת הנקודות העיקריות במצע המפלגה היא המאבק בכחצי מיליון רוסים החיים באסטוניה. אחת מדמויות המפתח במפלגה הוא ג'ק מדיסון (Jaak Madison), הידוע בהתבטאויותיו האנטישמיות החריפות. מיום הקמתו רואה הארגון במדינת ישראל אויב. לעיתים קרובות מאוד נוהגים ראשי המפלגה להתבטא בבוטות נגד מהגרים ומזדהים עם דיוויזיית ואפן גרנדיר אס אס ה-20. לא מעט אנשי-תקשורת מזהים את מפלגת העם השמרנית אסטוניה כמפלגה נאו-נאצית. מדיה וקבצים בנושא מפלגת העם השמרנית בוויקישיתוף אתר האינטרנט הרשמי של מפלגת העם השמרנית (באסטונית) ערך זה הוא קצרמר בנושא מפלגות ובנושא אסטוניה. אתם מוזמנים לתרום לוויקיפדיה ולהרחיב אותו.
שימה ורסאלקו

שימה ורסאלקו (בקרואטית: Šime Vrsaljko, נולד ב-10 בינואר 1992) הוא כדורגלן עבר קרואטי ששיחק בעמדת המגן הימני. ורסאלקו התחיל את הקריירה שלו במחלקת הנוער של דינמו זאגרב. בקיץ 2009 הושאל ללוקומוטיבה זאגרב לעונה אחת. ב-26 ביולי 2009 ערך את הופעת הבכורה שלו במועדון והראשונה בקריירה במדי קבוצת בוגרים. ב-22 בדצמבר 2009 חזר לסגל של דינמו זאגרב. ב-27 בפברואר 2010 ערך את הופעת הבכורה שלו במדי דינמו נגד קרואטיה סאסטווה. ב-28 ביולי 2010 ערך את הופעת הבכורה שלו במפעליים האירופים במשחק נגד שריף טירספול במסגרת מוקדמות ליגת האלופות. במהלך הקיץ אולימפיק מרסיי הגישה הצעה על סך 4 מיליון אירו תמורת השחקן, אך הנהלת המועדון דחתה את ההצעה. ב-29 באוגוסט הבקיע את שער הבכורה שלו בקריירה בניצחון 0-2 נגד ציבאליה זאגרב. בשנת 2010 נבחר ל"תקוות השנה בקרואטיה". ב-12 ביולי 2013 חתם בגנואה מהסרייה א' תמורת 4.6 מיליון אירו. בגנואה הפך לשחקן מוביל ושיחק בכל משחקי המועדון עד למחזור ה-22 שלאחריו נפצע ולאחר שהחלים לא חזר להרכב המועדון. ב-22 ביולי 2014 חתם בססואולו העולה החדשה לסרייה א' תמורת 3.5 מיליון אירו. ב-22 ביוני 2016 ורסאלקו חתם באתלטיקו מדריד. בתחילת עונת 2017/2018, התחיל ורסליקו לפתוח כמגן הקבוע של אתלטיקו מדריד, על חשבון חואנפראן, והפגין יכולת מצוינת. ב-31 ביולי 2018 הושאל לאינטר מילאנו לעונה אחת. ב-2 ביולי 2022 חתם ורסאליקו באולימפיאקוס לשלוש שנים, אולם שוחרר מהמועדון אחרי 3 משחקים בלבד. ב-2 בנובמבר 2010 נכלל לראשונה בסגל נבחרת קרואטיה במשחק נגד מלטה במסגרת מוקדמות יורו 2012. הוא ערך את הופעת הבכורה שלו בנבחרת ב-9 בפברואר 2011 במשחק ידידות מול צ'כיה. ורסאלקו נכלל בסגל הרחב של הנבחרת לקראת יורו 2012, אך לא נכלל בסגל הסופי. כעבור זמן קצר נקרא לחזור לסגל הנבחרת לקראת פציעתו של איבו איליצ'ביץ'. ורסאלקו נכלל בסגל הנבחרת לקראת מונדיאל 2014 ואף פתח במשחק הפתיחה נגד ברזיל. ב-12 בנובמבר 2014 ענד את סרט הקפטן במשחק ידידות נגד ארגנטינה והפך לקפטן הצעיר ביותר בתולדות הנבחרת. דינמו זאגרב ליגת העל הקרואטית: 2009/2010, 2010/2011, 2011/2012, 2012/2013 הגביע הקרואטי: 2010/2011, 2011/2012 הסופר קאפ הקרואטי: 2010 לה ליגה: 2020/2021 אישיים תקוות השנה בקרואטיה: 2010 מדיה וקבצים בנושא שימה ורסאלקו בוויקישיתוף שימה ורסאלקו, באתר Transfermarkt שימה ורסאלקו, באתר Soccerway שימה ורסאלקו, באתר BDFutbol שימה ורסאלקו, באתר WorldFootball.net שימה ורסאלקו, באתר National Football Teams שימה ורסאלקו, באתר FootballDatabase.eu שימה ורסאלקו, באתר ESPN
הווארד

האם התכוונתם ל... אישים: אבנעזר הווארד – מתכנן ערים אנגלי אדוארד הווארד – אדמירל אנגלי אדוארד צ'ארלס הווארד – כימאי בריטי אלן הווארד (אנ') – מיליארדר יהודי-בריטי ברייס דאלאס הווארד – שחקנית קולנוע אמריקנית ברנדה הווארד – פעילה אמריקנית למען זכויות ולהט"ב ג'וואן הווארד – כדורסלן אמריקני ג'ון הווארד – מראשי ממשלת אוסטרליה ג'וש הווארד – כדורסלן אמריקאי ג'יימס ניוטון הווארד – מלחין פסקולי סרטים אמריקני דווייט הווארד – כדורסלן אמריקני דומיניק הווארד – מוזיקאי בריטי טים הווארד – כדורגלן אמריקני יו הווארד – קצין בצי ארצות הברית טרוור הווארד – שחקן בריטי ליאו הווארד – שחקן אמריקאי לינדה הווארד – סופרת אמריקאית לסלי הווארד – שחקן בריטי מו הווארד – קומיקאי ושחקן קולנוע יהודי-אמריקאי מייקל הווארד – פוליטיקאי בריטי יהודי מישל הווארד – אדמירלית אמריקאית קורלי הווארד – קומיקאי ושחקן קולנוע יהודי-אמריקאי קתרין הווארד – אשתו החמישית של הנרי השמיני רוברט א. הווארד – סופר אמריקאי רון הווארד – שחקן ובמאי קולנוע אמריקני שמפ הווארד – קומיקאי יהודי-אמריקאי תומאס הווארד, דוכס נורפוק אחר: הווארד הברווז – גיבור-על חייזר אוניברסיטת הווארד – אוניברסיטה פרטית בוושינגטון די. סי., ארצות הברית טירת הווארד – אחוזה ביורקשייר, אנגליה הרוורד אישים ששמם הפרטי הוא הווארד
אותנפישתים

אוּתְנַפִּישְׁתִים (מאכדית, תרגום לעברית: "מצא/מצאתי חיים") הוא דמות המופיעה באפוס של גילגמש. הוא מקבילו האכדי של גיבור המבול השומרי זֶיאוּסוּדְרַה (Ziusudra). הוא מהווה מעין מקבילה לנח בסיפור התנ"כי. אותנפישתים היה בן העיר שורופק ובנו של המלך אובר-תותו. האל הבבלי אאה התגלה אליו בחלום וגילה לו את תוכנית האלים להשמיד את העולם ואת כל בני האדם החיים בו באמצעות סופה. אאה הציע לו לבנות ספינה כדי שיוכל להנצל מן הסערה, ולהכניס לתוכה את משפחתו, בעלי מלאכה ובעלי חיים - זוג מכל סוג. אותנפישתים שואל את אאה מה להגיד לתושבי עירו כשישאלו אותו על בניית הספינה ואאה מצווה עליו לענות שהאל אנליל שונא אותו ולכן הוא עובר לגור במקום אחר. לאחר מכן, אותנפישתים מזמין בעלי מלאכה לעבוד בבניית הספינה. הוא מעלה לספינה את כל רכושו בנוסף למה שהצטווה על ידי אאה. לאחר תחילת הסערה, רואה אותנפישתים שכל האנשים מתו, והוא מתאבל ובוכה, זאת בניגוד לסיפור נוח במקרא, שם לא מוזכר צערו של נוח על שאר בני האדם שמתו במבול. הוא שולח יונה, סנונית ולבסוף עורב לבדוק האם ניתן לשוב ולחיות בארץ. העורב מוצא גופות צפות על פני המים, ולא חוזר. בשלב מסוים בשלהי השיט בספינה, אתנפישתים מקריב קורבן לאלוהים הרבים כדי לשכך כעסם ולשים קץ למסעו הימי הכפוי. ברגע העלאת המנחה והזבח, יורדים מהשמים האלוהים המורעבים ואוכלים מכל הבא ליד. סיפור זה מעמיד את האלוהים כתלותיים במנחות ובזבחים בצורה שונה מזה המסופר בדת היהודית. לפי סיפור אחר, אותנפישתים יוצא ומקריב מנחה לאלים, אך כשהאל אנליל מגלה שישנם ניצולים מן החורבן שגרם הוא מתמלא חמה. רק אחרי שאאה מרגיע אותו אנליל התרצה ואף העניק לאותנפישתים ולרעייתו חיי נצח והושיבם בדילמון הנחשב כגן העדן המסופוטמי כגמול על הצלת האנושות מכליה. בעלילות גילגמש פוגש גילגמש את אותנפישתים ומבקש ממנו את סוד חיי הנצח. אותנפישתים מצידו מספר לו את סיפור המבול. הסיפור אותו מספר אותנפישתים מופיע, בגרסה מעט שונה, גם ביצירה מסופוטמית אחרת - "עלילת אתרחסיס" שם קרוי גיבור המבול אתרחסיס. אתרחסיס המבול קטע מתורגם מלוח 11 מתוך אתר מקראנט עלילות גלגמש בתרגום שאול טשרניחובסקי, באתר פרויקט בן-יהודה אותנפישתים, באתר אנציקלופדיה בריטניקה (באנגלית) יעקב קליין, ספרות המקרא: מבואות ומחקרים - כרך שני הוצאת יד יצחק בן-צבי, שנת 2011, עמ' 546 ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
פסיפאה (ירח)

פסיפאה הוא ירח של כוכב הלכת צדק. פסיפאה התגלה בשנת 1908 על ידי פיליבר ז'אק מלוט וקיבל את שמו על שם פסיפאה אשר הייתה אשתו של מינוס ואמו של המינוטאורוס לפי המיתולוגיה היוונית. לאחר גילוי קוטלג פסיפאה בשם 1908 CJ כיוון שלא היה ידוע האם הוא אסטרואיד או שמא ירחו של צדק. רק ב-10 באפריל באותה השנה הבחינו בכך שהוא ירחו של צדק. פסיפאה קיבל את שמו הנוכחי רק בשנת 1975. לפני קבלת שמו הוא נקרא בשם Jupiter VIII ובין השנים 1955 ל-1975 נקרא לעיתים "פוסידון". פסיפאה נתן את שמו לקבוצת הירחים פסיפאה אשר קרויה על שמו, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, יורדמה, וספונדה. עם קוטר של 58 קילומטרים פסיפאה הוא הירח הבלתי רגיל השלישי בגודלו לאחר הימליה ואלרה. ממדידות ספקטרוסקופיות בגלי אינפרא-אדום עולה כי פסיפאה הוא אובייקט חסר ייחוד גל, דבר אשר עולה בקנה אחד עם החשדות כלפיו בדבר היותו אסטרואיד. פסיפאה ושאר הירחים בקבוצת ירחים זו הם ככל הנראה שברים מאסטרואיד אשר נלכד בכוח המשיכה של צדק. מדיה וקבצים בנושא פסיפאה בוויקישיתוף
הריזאו

הריזאו (בגרמנית: Herisau) היא בירת קנטון אפנצל אוסר-רודן שבשווייץ. העיר היא מקום מושב ממשלת הקנטון והפרלמנט שלו ורשויות השיפוט של הקנטון שוכנות בטורגן. גרעין היישוב והבתים סביב לכיכר המרכזית, הכנסייה הפרוטסטנטית משנת 1580, הבתים הקרויים Wetter ו-zur Rose (שניהם משנת 1737, גרעין הכפר שוונברג (Schwänberg) ובניין הממשלה הכולל בתוכו את ארכיון הקנטון, רשומים כאתרי מורשת לאומיים. יחד עם ערים נוספות בהרי האלפים, הריזאו שותפה באגודה ליישום של האמנה האלפינית להשגת פיתוח בר קיימא בהרי האלפים. בשנת 2003 הוענק להריזאו תואר העיר האלפינית לאותה שנה. הריזאו מוזכרת לראשונה בתיעוד משנת 837 בשם Herinisauva, והכנסייה שלה מוזכרת לראשונה ב-907. ב-1084 נחרבה העיירה במסגרת הקרבות סביב למנזר סנט גאלן. ב-1248 וב-1249 חרבה העיירה שוב, הפעם על ידי המנזר עצמו. ב-1041 הצטרפה הריזאו לברית יחד עם יישובים אחרים באפנצל כחלק ממלחמות אפנצל. בשנים 1517 – 1518 הצליחה הריזאו להשיג את עצמאותה מהמנזר. ב-1601 נבנה בניין העירייה. ב-1606 עלה רוב שטחה של העיר באש. ב-1648 נפרד מהריזאו הכפר שוולברון והיה לכפר עצמאי נפרד. בין השנים 1798 – 1803 הייתה הריזאו בירת קנטון זנטיס במסגרת הרפובליקה ההלווטית. שטחה של הריזאו הוא 25.2 קמ"ר. מתוכו 56.8% משמשים לחקלאות, 27.1% הם שטחים מיוערים, 15.5% הם שטחים בנויים ו-0.6% הוא שטחי נהרות, קרחונים והרים. העיר ממוקמת באזור ההינטרלנד לשעבר. היא שוכנת על צומת דרכים אזורים חשוב: הכביש בין סנט גאלן וטוגנבורג והכביש בין גרוסאו ואזור אפנצל. בנוסף להיותה בירת הקנטון, כשליש מאוכלוסיית הקטנון מתגוררת בהריזאו. היא כוללת את הכפר הריזאו וכפרים מפוזרים המהווים ערי שינה ואזורי תעשייה. לפני 1648 היה שטח השיפוט של הריזאו כפול מזה של היום, אז נפרד ממנה הכפר שוולברון וב-1720 נפרד ממנה הכפר וולדשטאט. נכון לשנת 2014 מנתה אוכלוסיית הריזאו 15,512 תושבים. הריזאו שוכנת במרכז חלקה המזרחי של שווייץ. כבר ב-1537 היא קנתה לעצמה שם של מרכז סחר חשוב. מדיה וקבצים בנושא הריזאו בוויקישיתוף אתר האינטרנט הרשמי של הריזאו (בגרמנית) הריזאו, באתר אנציקלופדיה בריטניקה (באנגלית) משרד הסטטיסטיקה הפדרלי של שווייץ הערך הריזאו במילון ההיסטורי של שווייץ (בגרמנית) משרד הסטטיסטיקה הפדרלי של שווייץ
עונת 2007/2008 בליגה הלאומית

עונת 2007/2008 בליגה הלאומית הייתה העונה התשיעית של הליגה הלאומית כליגה השנייה בחשיבותה בכדורגל בישראל. הליגה החלה ב-17 באוגוסט 2007 והסתיימה ב-24 במאי 2008. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות. העונה הסתיימה בניצחון של הכח רמת עמידר רמת גן שעלתה לעונת 2008/2009 לליגת העל לצד הפועל פתח תקווה. הפועל עירוני ראשון לציון והפועל נצרת עילית ירדו לליגה השלישית. עדן בן בסט מהפועל חיפה ומוחמד כיאל מהכח רמת עמידר רמת גן זכו בתואר מלך השערים של הליגה עם 13 כיבושים כ"א. טבלת התחרות נתוני העונה
האסון האווירי בפרקלטון

האסון האווירי בפרקלטון התרחש ב-23 באוגוסט 1944. מפציץ אמריקאי מדגם קונסולידייטד B-24 ליברייטור התרסק אל תוך מרכז הכפר פרקלטון (Freckleton) במחוז לנקשייר שבבריטניה ופגע במספר מבנים. בתאונה נספו 61 אנשים, מהם 38 ילדים. זה היה אחד מאסונות התעופה החמורים ביותר בבריטניה במהלך מלחמת העולם השנייה. שדה התעופה וורטון בלנקשייר שימש בשנת 1944 את חילות האוויר של צבא ארצות הברית. בבוקר יום האסון המריאו מהשדה לטיסת ניסוי שני מטוסי B-24 חדשים, שנועדו להימסר לטייסת מבצעית. עקב התפתחות סופה באזור הם נקראו לחזור לשדה. עד שהתקרבו המטוסים לשדה התעופה כבר הפחיתו הרוח והגשם את הראות באזור. המטוס הראשון התקרב לנחיתה ממערב במסלול 26 וטייסו הודיע למגדל הפיקוח ברגע האחרון שהוא מבטל את הנחיתה ופונה לבצע הקפה נוספת. זמן קצר לאחר מכן פגע המטוס במרכז הכפר פרקלטון, שנמצא מצפון-מזרח לשדה התעופה. קצה כנפו של המטוס, שנמצא בגובה נמוך מאוד, פגעה תחילה בצמרת עץ ולאחר מכן נתלשה מגוף המטוס משפגעה בפינת מבנה. גוף המטוס המשיך לנוע כשהוא פוגע בארבעה מבנים ואז חצה רחוב, פגע בקרקע והתלקח. חלק מגוף המטוס פגע באגף של בית הספר "השילוש הקדוש" שבו למדו ילדים בגיל הגן. דלק שדלף ממכלי המטוס התלקח וגרם לדלקה נרחבת. בבית הספר שנפגע נהרגו 38 ילדים בני ארבע עד שש וששה מבוגרים. אחד המבנים האחרים שנפגע היה בר ובו נספו 14 - שבעה אמריקאים, ארבעה חיילי חיל האוויר המלכותי ושלושה אזרחים. גם שלושת אנשי צוות המטוס נספו. בסך הכל נהרגו כתוצאה מההתרסקות בו במקום 52 אנשים. אנשים רבים אחרים נפצעו ותשעה מהפצועים נפטרו בימים שלאחר מכן. דו"ח החקירה של האסון קבע כי סיבת ההתרסקות המדויקת איננה ידועה, אך כי טייס המטוס לא הבין את מידת הסכנה הטמונה בסופה שהתפתחה אלא כשהיה בגישה הסופית לנחיתה, מועד בו כבר לא נמצא בגובה ובמהירות מספיקים לשם תימרון. האפשרות של כשל מבני בגוף המטוס לא נשללה, אך כיוון שהמטוס נהרס כליל לא ניתן היה לבדוק אפשרות זו באופן ממצה. הדו"ח ציין כי רבים מטייסי ארצות הברית שהגיעו לבריטניה הקלו ראש בעוצמת הסופות המקומיות והמליץ כי באימוניהם תודגש הסכנה הטמונה בסופות אלו. אנדרטה לנספים הוקמה בחצר כנסיית הכפר ואנדרטה נוספת הוצבה באתר התאונה בשנת 2007. גן זיכרון וגן משחקים לילדים ניבנו בכפר בכספים שאספו אוויראים אמריקאים ונפתחו באוגוסט 1945. אולם זיכרון להרוגים נחנך בכפר בשנת 1977. תיאור האסון, באתר ה-BBC עמוד נוסף תיאור האסון, באתר LAIT.uk מקור: http://laituk.org/Fr%20Casualties.htm.
טויפן

טויפן (בגרמנית: Teufen) היא עיירה בקנטון אפנצל אוסר-רודן שבשווייץ. טויפן מוזכרת לראשונה במסמך משנת 1272. ב-1300 מנה המקום חמש חוות בלבד. ב-1525 החליטה אספת הקנטון שכל קהילה תוכל להחליט אם היא מעוניינת להישאר קתולית. החלטה זה הובילה לפיצולו קנטון אפנצל לשניים בשנת 1597. ב-1841 הציעה העיירה לממשלת הקנטון את בניין בית הספר החדש שלה, אך ההצעה נדחתה. ענף האריגה היה חשוב מאוד בטויפן. בשנת 1820 לערך, הומצא בטויפן סוג של נול חדש, שאפשר ביצוע עבודות רקמה בקלות. המצאה זו נתנה דחיפה לענף הרקמה בעיר בשנות התשעים של המאה ה-19. שטחה של טויפן הוא 15.3 קמ"ר. מתוכם 55.4% משמשים לחקלאות, 29.8% מיוערים, 14% הם שטחים בנויים ו-0.8% הם שטחי נהרות, קרחונים והרים. נכון ל-2014 מנתה אוכלוסיית טויפן 6,112 תושבים. מדיה וקבצים בנושא טויפן בוויקישיתוף אתר האינטרנט הרשמי של טויפן משרד הסטטיסטיקה הפדרלי של שווייץ משרד הסטטיסטיקה הפדרלי של שווייץ
היידן (שווייץ)

היידן (בגרמנית: Heiden) היא עיירה בקנטון אפנצל אוסר-רודן שבשווייץ. האזור הבנוי בסגנון בידרמאייר סביב לכיכר הכנסייה מוגדר כאתר מורשת לאומי. היידן מוזכרת לראשונה במקור משנת 1461 בשם guot genant Haiden. בשנת 1650 התגלעה מחלוקת בין היידן לבין וולפהלדן על השליטה על הכנסייה. סכסוך זה הוביל להקמתן של כנסיות בשני הכפרים ב-1652 ולהפרדתם כשני כפרים עצמאיים. מייסד הצלב האדום, ז'אן אנרי דינן בילה את שנותיו האחרונות בהיידן. הנשיא לשעבר של הוועד הבינלאומי של הצלב האדום, יקוב קלנברגר, הוא יליד היידן. שטחה של היידן הוא 7.5 קמ"ר. מתוכם 52.4% משמשים לחקלאות, 30.6% הם שטחים מיוערים, 16.8% הוא שטח בנוי ו-0.3% הוא שטחי נהרות, קרחונים והרים. העיירה כוללת את הכפר היידן עצמו וכפרים קטנים הפזורים סביבו. נכון לשנת 2015 מנתה אוכלוסיית היידן 4,082 תושבים. היידן מחוברת באמצעות רכבת גלגלי שיניים עם העיירה רורשאך הנמוכה ממנה ב-400 מ'. מדיה וקבצים בנושא היידן בוויקישיתוף אתר האינטרנט הרשמי של היידן (בגרמנית) משרד הסטטיסטיקה הפדרלי של שווייץ הערך היידן במילון ההיסטורי של שווייץ (בגרמנית) משרד הסטטיסטיקה הפדרלי של שווייץ
הקבר השביעי

הקבר השביעי הוא ספר מתח לנוער שכתב הסופר אלדד אילני. הספר יצא לאור בשנת 2015 בהוצאת כנרת זמורה-ביתן דביר ובעריכת מיכל פז-קלפ. הספר, שקיבל את שמו מאלבום הקונספט The graveyard של קינג דיימונד, מספר על חבורת נערים חובבי מוזיקת מטאל החיים בשכונה שקטה ונקלעים להרפתקה חוצת יבשות. אילני, שהחל לשמוע מטאל בהשפעת ילדיו, כלל בספר זה פרק ששמו "!metal rules" ובו מעין מדריך עבור מאזינים שטרם התוודעו למוזיקת המטאל, הכולל המלצות האזנה המחולקות לארבעה שלבים לפי אינטנסיביות. הקבר השביעי מתח בווליום גבוה הארץ, "הקבר השביעי" וספרים חדשים אחרים, באתר הארץ, 8 בינואר 2016 השלבים מסודרים מהקל אל הכבד, כאשר השלב הראשון כולל שירי רוק ושירים שקטים יחסית של להקות מטאל. יש לציין כי מגוון הלהקות בכלל השלבים מצומצם יחסית והשלב האחרון לא כולל סגנונות מטאל קיצוני כגון דת' מטאל ריכוז ההמלצות דרך האפליקציה cometoart ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
מתי ניקנן

מתי אנסיו ניקנן-פאנלה (בפינית: Matti Ensio Nykänen-Paanala ‏האזנה‏Ⓘ‏;‏ 17 ביולי 1963 – 4 בפברואר 2019) היה קופץ סקי פיני, מגדולי קופצי הסקי בהיסטוריה של הספורט. ניקנן נולד ביובסקולה שבפינלנד. הוא היה אלוף אולימפי בעל 5 מדליות, מתוכן 4 זהב, אלוף עולם בעל 15 מדליות, אלוף פינלנד בעל 22 מדליות, מתוכן 13 זהב ולזכותו 46 ניצחונות בגביע העולם. ניקנן הוכתר פעמיים כ"ספורטאי השנה" בפינלנד בשנים 1985 ו-1988. חייו של ניקנן כסלבריטאי היו רצופים בתקריות, מעצרים ונישואים וגירושין. עד למותו ניקנן מילא דפים בצהובוני פינלנד ונתפס בעיני הציבור כליצן ופרובוקטור, על אף שהפינים קראו בשקיקה את קורותיו. קריירה מוזיקלית כושלת, ניסיון לשחק בסרט פורנו, נישואין לסלבריטאיות, עבודה כחשפן ואולי מעל לכל, משפטים מפורסמים ואווילים שהוא פיזר בתקשורת עד למותו. ניקנן הוציא שני אלבומים ושלושה סינגלים, האחרון שלהם ב-2004. ניקנן היה נשוי חמש פעמים, מתוכן פעמיים לאותה אישה (מרוי טפולה). יש לו שני ילדים, בן ובת משתי נשים שונות. ניקנן נעצר באוגוסט 2004 בחשד לניסיון לרצח של חבר. הוא נמצא אשם ונשלח לכלא ל-26 חודשים באוקטובר 2004. הוא שוחרר בספטמבר 2005 וארבעה ימים לאחר מכן נעצר שוב בחשד להכאת אשתו. בפינלנד יצא ב-2006 סרט על חייו של ניקנן. נפטר ב-4 בפברואר 2019. מתי ניקנן, באתר הוועד האולימפי הבין-לאומי מתי ניקנן, באתר olympedia.org מתי ניקנן, באתר אנציקלופדיה בריטניקה (באנגלית) מתי ניקנן, באתר "Find a Grave" (באנגלית) ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
אורנש

אורנש (בגרמנית: Urnäsch) הוא כפר בקנטון אפנצל אוסר-רודן שבשווייץ. בשנת 831 לספירה מוזכר לראשונה חלק מאורנש הידוע כ-Färchen. ב-1344 נמכר הכפר לרוזן גרמני, אך מאוחר יותר נרכשו אדמות הכפר על ידי מנזר סנט גאלן. לאחר הקרבות בווגלינזג ב-1403 ובשטוס ב-1405, השיגו השטחים הללו את עצמאותם כחלק מאפנצל. ב-1417 נבנתה הכנסייה ומועד זה נחשב כהקמתו הרשמית של אורנש. ב-1641 נחרב הכפר בשריפה קשה. שטחו של אורנש הוא 48.3 קמ"ר. מתוכם 53.9 משמשים לחקלאות, 41.1% הם שטחים מיוערים, 3.4% הם שטחים מיושבים ו-1.7% הם שטחי נהרות קרחונים והרים. גובהו של הכפר הוא 838 מ' מעל פני הים, הנקודה הנמוכה ביותר היא במורבך, 722 מ' והנקודה הגבוהה ביותר היא בפטרזלפ, 1,590 מ'. נכון לשנת 2014 עמדה אוכלוסיית אורנש על 2,230 תושבים. מדיה וקבצים בנושא אורנש בוויקישיתוף אתר האינטרנט הרשמי של אורנש (בגרמנית) משרד הסטטיסטיקה הפדרלי של שווייץ משרד הסטטיסטיקה הפדרלי של שווייץ